**Ministru kabineta rīkojumu projekta „Grozījums Ministru kabineta 2001. gada 8. augusta rīkojumā Nr. 385 „Par biedrībām, nodibinājumiem un starptautiskajām izglītības un sadarbības programmām”” sākotnējās ietekmes novērtējuma ziņojums** **(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekta mērķis ir arī pēc sporta nozares finansēšanas pārvaldības un administratīvās pārvaldības modeļa reformas ietvaros veiktajām izmaiņām augstu sasniegumu sporta finansēšanas modelī un funkciju pārdales starp nodibinājumu „Latvijas Olimpiešu sociālais fonds” un biedrību „Latvijas Olimpiskā komiteja” saglabāt regulējumu, ka ne tikai bijušajiem izciliem sportistiem, treneriem un sporta darbiniekiem par mūža ieguldījumu izmaksātie pabalsti, bet arī Latvijas Olimpiskās vienības sastāvos esošiem sportistiem un viņu treneriem izmaksātie pabalsti netiek aplikti ar iedzīvotāju ienākuma nodokli. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2020. gada 18. augusta sēdes protokollēmuma „Informatīvais ziņojums „Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta „Par vidēja termiņa budžeta ietvaru 2021., 2022. un 2023. gadam” un likumprojekta „Par valsts budžetu 2021. gadam” izstrādes procesā” (prot Nr. 49 46.§) 20. un 21. punktā dotie uzdevumi.
2. Jautājuma saistība ar Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar MK 2019. gada 7. maija rīkojumu Nr.210) 171.2. pasākuma izpildi.
3. Jautājuma saistība ar Latvijas Nacionālās sporta padomes 2021. gada 27. janvāra sēdē pieņemtajiem lēmumiem.
4. Jautājuma saistība ar sporta nozares finansēšanas pārvaldības un administratīvās pārvaldības modeļa reformas ietvaros veiktajām izmaiņām augstu sasniegumu sporta finansēšanas modelī un funkciju pārdali starp nodibinājumu „Latvijas Olimpiešu sociālais fonds” (turpmāk – LOSF) un biedrību „Latvijas Olimpiskā komiteja” (turpmāk – LOK).
5. Jhjkhjk
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Analizējot sporta nozares finansēšanas modeli, Izglītības un zinātnes ministrija (turpmāk – IZM) identificēja vairākus trūkumus, tai skaitā, nav stabilitāte un prognozējamība ilgtermiņā, regulāri papildus finansējuma pieprasījumi un līdzekļu pārdales, privātā sektora atbalsta neprognozējamība, sporta nozares atbalstam paredzētā publiskā finansējuma sadrumstalotība starp dažādām nozaru ministrijām, sazarota budžeta administrēšanas sistēma nevalstisko sporta organizāciju līmenī, kā arī atsevišķu funkciju un uzdevumu pārklāšanās. Pirmās izmaiņas sporta nozares finansēšanas pārvaldības un administratīvās pārvaldības sistēmā tika veiktas jau 2020. gadā un tās tiek turpinātas arī 2021. gadā. Latvijas Nacionālās sporta padomes 2021. gada 27. janvāra sēdē, apstiprinot valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” sadalījumu 2021. gadā, tika atbalstītas izmaiņas augstu sasniegumu sporta finansēšanas modelī, kas paredz LOSF reorganizāciju, daļu funkciju nododot LOK, kā rezultātā LOSF turpinās veikt savu pamatfunkciju, sniedzot atbalstu sporta senioriem (tai skaitā izmaksājot mūža ikmēneša pabalstus bijušajiem izciliem sportistiem, treneriem un sporta darbiniekiem par mūža ieguldījumu, kā arī vienreizējos un noteikta laika materiālos pabalstus sporta veterāniem), savukārt LOSF neraksturīgo funkciju izmaksāt no valsts budžeta piešķirtos pabalstus Latvijas Olimpiskās vienības (turpmāk – LOV) sportistiem un viņu treneriem ar 2021. gada 1. jūliju pārņem LOK. Tāpat izmaiņa skar arī LOV, jo LOV reorganizācijas rezultātā LOV sportistiem paredzēto finanšu sadales funkciju turpmāk veiks LOK sadarbībā ar attiecīgām Sporta likumā noteiktā kārtībā atzītajām olimpisko individuālo sporta veidu sporta federācijām (vasaras sporta veidiem ar 2021. gada 1. janvāri, ziemas sporta veidiem ar 2021. gada 1. aprīli), savukārt LOV turpinās sniegt medicīnas, rehabilitācijas un servisa pakalpojumus LOV sportistiem. Papildus minētam ar 2021. gada 1. janvāri ieviests „Vienas pieturas aģentūras” princips jeb viena līguma ar vienu sporta federāciju pieeja, kuras ietvaros apakšprogrammā 09.21.00 „Augstas klases sasniegumu sports” tiek slēgts viens IZM līgums ar LOK (vairs neslēdzot atsevišķu līgumu ar LOV un LOSF); olimpiskajām federācijām ir viens pamatlīgums ar LOK; apakšprogrammā 09.09.00 „Sporta federācijas un sporta pasākumi” sporta federācijām viens pamatlīgums ar biedrību „Latvijas Sporta federāciju padome”. Iepriekšminētā rezultātā par 43% (81 500 *euro*) ir samazinātas LOSF administratīvās, organizatoriskās un saimnieciskās izmaksas (106 375 *euro* 2021. gadā salīdzinot ar 187 875 *euro* 2020. gadā). Turklāt, pārņemot būtisku daļu LOSF un arī LOV funkcijām, LOK administratīvās, organizatoriskās un saimnieciskās izmaksas palielinājušās tikai par 12,7% [54 027 *euro*], kas panākts, veicot strukturālas izmaiņas LOK. Tāpat ir samazinājušās arī LOV administratīvās izmaksas.  Iepriekšminētās izmaiņas sporta nozares finansēšanas pārvaldības un administratīvās pārvaldības sistēmā ir saistītas gan ar Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar MK 2019. gada 7. maija rīkojumu Nr.210) 171.2. pasākuma (kas paredz uzdevumu IZM izstrādāt jaunu kārtību un kritērijus, kādā valsts piešķir finansējumu augstu sasniegumu sporta attīstībai) izpildi, gan ar Ministru kabineta 2020. gada 18. augusta sēdes protokollēmuma „Informatīvais ziņojums „Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta „Par vidēja termiņa budžeta ietvaru 2021., 2022. un 2023. gadam” un likumprojekta „Par valsts budžetu 2021. gadam” izstrādes procesā” (prot Nr. 49 46.§) 20. punktā IZM dotā uzdevuma (izvērtēt LOSF darbību sporta nozarei paredzēto valsts budžeta līdzekļu administrēšanas kontekstā atbilstoši informatīvajā ziņojumā minētajam) un 21. punktā IZM dotā uzdevuma (izvērtēt iespējas samazināt sporta nozarei paredzēto valsts budžeta līdzekļu administrēšanā un apgūšanā iesaistīto organizāciju skaitu atbilstoši informatīvajā ziņojumā minētajam) izpildi. Saskaņā ar likuma „Par iedzīvotāju ienākuma nodokli” (turpmāk – IIN likums) 9. panta pirmās daļas 7. punktu gada apliekamajā ienākumā netiek ietverti un ar nodokli netiek aplikti pabalsti, kas izmaksājami no Ministru kabineta noteiktajām biedrībām un nodibinājumiem. Ar Ministru kabineta 2001. gada 8. augusta rīkojuma Nr. 385 „Par biedrībām, nodibinājumiem un starptautiskajām izglītības un sadarbības programmām” (turpmāk – Rīkojums Nr.385) 3. punktu saskaņā ar IIN likuma 9. panta pirmās daļas 7. punktu ir apstiprināts LOSF. Veicot LOSF un LOV reorganizāciju, ir būtiski saglabāt regulējumu, ka ne tikai bijušajiem izciliem sportistiem, treneriem un sporta darbiniekiem par mūža ieguldījumu izmaksātie pabalsti (kuru izmaksu arī turpmāk veiks LOSF), bet arī LOV sastāvos esošiem sportistiem un viņu treneriem izmaksātie pabalsti (kuru izmaksu turpmāk veiks LOK) netiek aplikti ar iedzīvotāju ienākuma nodokli. Lai to nodrošinātu, saskaņā ar IIN likuma 9. panta pirmās daļas 7. punktu ir apstiprināma arī LOK, izdarot attiecīgu grozījumu Rīkojumā Nr.385. Būtiski ir atzīmēt, ka iepriekšminēto izmaiņu rezultātā netiek paplašināts to personu loks, kurām izmaksātie pabalsti netiks aplikti ar iedzīvotāju ienākuma nodokli. Jautājums par izmaiņām LOSF un LOK funkciju sadalījumā tika izskatīts un pozitīvi novērtēts arī Finanšu ministrijas izveidotās Izdevumu pārskatīšanas starpinstitucionālās darba grupas 2021. gada 9. aprīļa sēdē. Ievērojot minēto, IZM ir izstrādājusi Ministru kabineta rīkojuma projektu „Grozījums Ministru kabineta 2001. gada 8. augusta rīkojumā Nr. 385 „Par biedrībām, nodibinājumiem un starptautiskajām izglītības un sadarbības programmām”” (turpmāk – Rīkojuma projekts), kas paredz saskaņā ar IIN likuma 9. panta pirmās daļas 7. punktu apstiprināt ne tikai LOSF, bet arī LOK (izsakot jaunā redakcijā minētā rīkojuma 3. punktu). |
| a 3. | Projekta izstrādē iesaistītās institūcijas | IZM sadarbībā ar LOK. |
| 4. | Cita informācija | Nav.  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojumu projekta tiesiskais regulējums tiešā veidā attiecas uz LOV sastāvos esošiem sportistiem un viņu treneriem. Minētā ietekme ir pozitīva, jo arī pēc funkciju pārdales starp LOSF un LOK viņiem izmaksātie pabalsti netiks aplikti ar iedzīvotāju ienākuma nodokli. Rīkojuma projekts netieši attiecas arī uz bijušajiem izciliem sportistiem, treneriem un sporta darbiniekiem, jo arī viņiem izmaksātie pabalsti netiek aplikti ar iedzīvotāju ienākuma nodokli un šis regulējums ar Rīkojuma projektu netiek mainīts. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka netiek paplašināts to personu loks, kurām izmaksātie pabalsti netiks aplikti ar iedzīvotāju ienākuma nodokli, tad nav identificējama ietekmes uz tautsaimniecību maiņa. Administratīvais slogs pabalstu saņēmējiem līdz šim nav bijis un tāds nebūs arī turpmāk. Savukārt funkciju izmaksāt pabalstus LOV sastāvos esošiem sportistiem un viņu treneriem no LOSF pārņems LOK. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021** | Turpmākie trīs gadi (*euro*) |
| **2022** | **2023** | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **0** | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā, ka ar Rīkojuma projektu netiek paplašināts to personu loks, kurām izmaksātie pabalsti netiks aplikti ar iedzīvotāju ienākuma nodokli, nav identificējama arī Rīkojuma projekta ietekme uz valsts budžeta ieņēmumiem vai izdevumiem. Arī turpmāk ar iedzīvotāju ienākuma nodokli netiks aplikti gan bijušajiem izciliem sportistiem, treneriem un sporta darbiniekiem par mūža ieguldījumu izmaksātie pabalsti (kuru izmaksu arī turpmāk veiks LOSF), gan arī LOV sastāvos esošiem sportistiem un viņu treneriem izmaksātie pabalsti (kuru izmaksu turpmāk veiks LOK). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Rīkojuma projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Latvijas Nacionālās sporta padomes 2021. gada 27. janvāra sēdē, apstiprinot valsts budžeta programmas 09.00.00 „Sports” apakšprogrammas 09.21.00 „Augstas klases sasniegumu sports” sadalījumu 2021. gadā, tika atbalstītas izmaiņas augstu sasniegumu sporta finansēšanas modelī, kas paredz LOSF reorganizāciju, daļu funkciju nododot LOK. Informācija par minētajām izmaiņām tika sniegta arī publiski, sagatavojot informāciju plašsaziņas līdzekļiem un ievietojot informāciju IZM tīmekļa vietnē[[1]](#footnote-1). Ar aicinājumu izdarīt grozījumus Rīkojumā Nr.395 IZM vērsās arī LOK (2020. gada 23. novembra vēstule Nr. 177). |
| 2. | Sabiedrības līdzdalība projekta izstrādē  | Rīkojuma projekta izstrādē tika iesaistīta LOK. |
| 3. | Sabiedrības līdzdalības rezultāti  | LOK atbalsta Rīkojuma projekta virzību. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju laikrakstā „Latvijas Vēstnesis” kā arī ievietojot to bezmaksas normatīvo aktu datu bāzē [*www.likumi.lv*](http://www.likumi.lv). |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | IZM, LOK un LOSF. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar |
| 3. | Cita informācija | Nav. |

Izglītības un zinātnes ministre Ilga Šuplinska

Kūliņš 67047884

silvestrs.kulins@izm.gov.lv

1. [*https://www.izm.gov.lv/lv/jaunums/apstiprina-sporta-nozarei-pieskirto-valsts-budzeta-lidzeklu-sadali-2021gadam*](https://www.izm.gov.lv/lv/jaunums/apstiprina-sporta-nozarei-pieskirto-valsts-budzeta-lidzeklu-sadali-2021gadam) [↑](#footnote-ref-1)